Diari Oficial de la Generalitat Valenciana


Sumari del DOGV 2849, del 16-10-1996 (1996/839568)

RESOLUCIÓ de 8 d'octubre de 1996, de la Universitat Politècnica de València, per mitjà de la qual es convoquen proves selectives d'accés al grup A, sector administració especial, pel sistema de concurs-oposició lliure.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2849

Data del DOGV
:   16-10-1996

Secció del DOGV
:   AUTORITATS I PERSONAL

Número del document
:   1996/839568


Data del document
:   08-10-1996

Organisme emissor
:   Universitat Politècnica de València

Tipus de document
:   Resolució

RESOLUCIó de 8 d'octubre de 1996, de la Universitat Politècnica de València, per mitjà de la qual es convoquen proves selectives d'accés al grup A, sector administració especial, pel sistema de concurs-oposició lliure.   
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, en virtut de les competències que li atribueix l'article 18 en relació al punt 3.e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup A, sector administració especial, de la Universitat Politècnica de València, d'acord amb les següents:  
1. Objecte de la convocatòria  
1.1 Aquesta convocatòria té per objecte la selecció de personal per a cobrir un lloc vacant del grup A, sector administració especial, de la Universitat Politècnica de València, pel torn d'accés lliure, mitjançant el sistema d'oposició, inclosa en l'Oferta Pública d'Ocupació d'aquesta Universitat Politècnica de València per a l'any 1996.  
1.2 Segons el que preveu l'article 49.3 de la Llei de Reforma Universitària i en l'article 1.1.c del text refós de la Llei de la Funció Pública Valenciana, la realització d'aquestes proves selectives s'ajustarà a allò previst en el text refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.   
2. Condicions generals dels aspirants  
2.1. Per a ser admès a la realització de les proves selectives, caldrà reunir els requisits següents:  
a) Ser espanyol o de nacionalitat d'un estat de la resta de membres de la Unió Europea o d'aquells estats als quals se'ls aplique la lliure circulació de treballadors, en els termes previstos en la llei estatal que regule aquesta matèria.  
b) Haver fet els 18 anys i no haver complit l'edat de jubilació  
c) Trobar-se en possessió del títol de Doctor, Llicenciat, Enginyer, Arquitecte o equivalent, o complides les condicions per a obtenir-lo en la data que acabe el termini de presentació d'instàncies.  
d) No patir cap malaltia o defecte físic que impedisca l'acompliment de les funcions dels llocs de treball que s'ofereixen.  
e) No trobar-se inhabilitat penalment per a l'exercici de funcions públiques.   
f) No haver estat separat, mitjançant un expedient disciplinari, de cap administració o ocupació pública.  
2.2. Les condicions per a ser admés a les proves, s'hauran de reunir en el moment de l'acabament del termini de presentació de sol·licituds i caldrà mantenir-les durant tot el procés selectiu, fins el moment de la presa de possessió.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat les persones interessades hauran de formular la petició corresponent en la sol·licitud de participació en aquesta oposició.  
4. Sol·licituds  
4.1 Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament al Servei de Recursos Humans de la Universitat Politècnica de València, camí de Vera s/n, València, edifici Rectorat.  
4.2. Les sol·licituds s'hauran d'adreçar al rector de la Universitat Politècnica de València, camí de Vera s/n, 46703, València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana i s'hi ha adjuntar una fotocòpia del DNI o del passaport en el cas dels nacionals dels estats membres de la Unió Europea o d'aquells estats als quals se'ls aplique la lliure circulació de treballadors.  
4.3. La presentació de sol·licituds podrà fer-se al Registre General de la Universitat Politècnica de València, camí de Vera s/n, 46169, València, edifici Rectorat, o en qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Els drets d'examen seran 3.267 PTA, i s'hauran d'ingressar en el compte corrent núm. 13482136738190 -taxes- de la Caixa d'Estalvis de València, Castelló i Alacant (BANCAIXA), a la urbana 724, situada a la Universitat Politècnica de València, camí de Vera s/n, 46027, València. El justificant de pagament dels drets d'examen haurà de dur la impressió del segell de l'entitat esmentada en la sol·licitud. En cap cas la mera presentació i el pagament suposarà la substitució del tràmit de presentació al seu temps i forma, de la sol·licitud davant l'òrgan expressat en la base 4.2.  
5. Admissió d'aspirants  
5.1. Acabat el termini de presentació de sol·licituds, i després de verificar que s'ha fet el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses a la realització de les proves.  
5.2. Els aspirants podran en cas d'error o exclusió, esmenar els defectes en què hagen incorregut en la seua sol·licitud o fer les alxlegacions que creguen convenients en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.  
5.3. En tot cas, i a fi d'evitar errors i, en el supòsit de produir-se, possibilitar l'esmena en temps i forma, els aspirants hauran de comprovar fefaentment no sols que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.  
5.4. Seran causes d'exclusió, a més de les assenyalades en altres apartats d'aquestes bases:  
- L'omissió de la firma en la sol·licitud.  
- No adjuntar la fotocòpia del DNI o el passaport.  
- No pagar els drets d'examen.  
5.5 Transcorregut el termini de 10 dies, esmenats els defectes, si és procedent, i vistes les al·legacions que corresponguen, es dictarà una resolució amb la llista definitiva d'admesos i exclosos, i amb almenys una antelació de 15 dies la data, el lloc i l'hora de realització i inici dels exercicis, que es publicarà en el Diari Oficial de la Generalitat Valenciana.  
6. Proves selectives  
6.1. El procediment de selecció es farà pel sistema d'oposició lliure.  
6.2. Fase d'oposició: constarà dels tres exercicis que tot seguit s'indiquen, i seran de caràcter obligatori i eliminatoris.  
Primer exercici. Es realitzarà per escrit i versarà sobre els coneixements que s'especifiquen en els annexos IV i V d'aquesta convocatòria.  
Aquest exercici podrà fixar-se en forma de preguntes que els opositors han de desenvolupar, o en forma de test amb quatre alternatives de resposta; en aquest cas, només una d'aquestes és la correcta.   
Segon exercici. Consistirà en el desenvolupament per escrit, durant un temps màxim de quatre hores, de quatre temes (un de cada àrea), elegits per l'aspirant entre sis extraïts a l'atzar del programa que figura a l'annex V. Els quatre temes s'extrairan necessàriament un de cada àrea. El tribunal podrà ordenar la lectura pública d'aquest exercici als opositors.  
Tercer exercici. Consistirà a resoldre per escrit en un temps màxim de dues hores, un supòsit pràctic, proposat pel tribunal, basat en les funcions del lloc que s'ha de cobrir i el programa que figura en els annexos IV i V.  
7. Qualificació dels exercicis  
7.1. El primer exercici es puntuarà de 0 a 10 punts. Posat cas que siga en forma de test, les preguntes contestades es valoraran amb 1 punt; les preguntes contestades erròniament descomptaran un terç sobre les preguntes contestades correctament, i les contestades en blanc es puntuaran amb 0 punts. Caldrà obtenir un mínim de 5 punts per a superar aquest exercici.  
7.2. El segon exercici es puntuarà de 0 a 10 punts, i seran eliminats els aspirants que no aconseguisquen un mínim de 5 punts.  
7.3. El tercer exercici es puntuarà de 0 a 10 punts, i seran eliminats els aspirants que no aconseguisquen un mínim de 5 punts.  
7.4. La qualificació resultant dels tres primers exercicis s'obtindrà amb la suma de puntuacions obtingudes en cada exercici.  
A continuació es configurarà una relació que estarà ordenada per puntuació de major a menor, i que s'interromprà quan el nombre d'inclosos en aquesta coincidisca amb el nombre de vacants que s'han de proveir. únicament les persones incloses en aquesta relació seran declarades aprovades en aquestes proves selectives.  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el segon exercici; en segon lloc, si aquest persistirà, segons la major puntuació obtinguda en el tercer i primer exercici, per aquest ordre. Si encara persistirà aquest empat l'ordre s'establiria mitjançant sorteig públic entre aquests.  
8. Desenvolupament de les proves selectives  
8.1. Els exercicis tindran lloc a València capital.  
El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista admesos i exclosos de les proves objecte d'aquesta convocatòria.  
8.2. Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que compareguen una vegada haja conclòs la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia del passaport o del permís de conduir, sense que per aquest efecte siguen vàlides les fotocòpies compulsades d'aquests documents; així com de l'exemplar per a la persona interessada de la sol·licitud d'admissió a les proves.  
8.3. Una vegada començades les proves, l'anunci de la realització de la resta d'exercicis el farà públic el tribunal en el lloc en què s'haja realitzat l'anterior i en el tauler d'anuncis del Servei de Recursos Humans, secció PAS, situat a l'edifici Rectorat, amb una antelació mínima de 48 hores.  
9. Publicitat de les llistes  
9.1. En acabar cada una de les proves, el tribunal farà pública, mitjançant un anunci als locals on s'hagen realitzat i al tauler d'anuncis del Servei de Recursos Humans, secció PAS, la llista d'aspirants que els hagen superat.  
Així mateix, es publicaran les relacions a què fa referència la base 7.4 en els llocs més amunt esmentats.   
9.2. El tribunal elevarà al rector les llistes definitives dels aspirants que han superat les proves per l'ordre de puntuació a què es refereix la base 7.4. per a inserir-les en el Diari Oficial de la Generalitat Valenciana.   
10. Coneixements de valencià  
10.1 Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.  
10.2 Els qui no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Decret Legislatiu de 24 d'octubre de 1995.  
11. Presentació de documents  
11.1. En el termini de 20 dies hàbils, a comptar des de l'endemà de la publicació en el Diari Oficial de la Generalitat Valenciana, de les relacions d'aprovats, els aspirants proposats hauran de presentar al Servei de Recursos Humans, secció PAS, d'aquesta Universitat la documentació següent:  
a) Certificat de naixement expedit pel registre civil corresponent, o fotocòpia del DNI, o del passaport en el cas de nacionals dels estats membres de la Unió Europea o d'aquells estats als quals siga d'aplicació la circulació lliure de treballadors i treballadores.  
b) Fotocòpia compulsada del títol acadèmic exigible segons aquesta convocatòria  
c) Declaració de no haver sigut separat, mitjançant un expedient disciplinari, de cap administració o ocupació pública, així com de no trobar-se inhabilitat penalment per a l'exercici de funcions públiques.  
d) Certificat mèdic acreditatiu de posseir la capacitat física necessària per a l'acompliment de les funcions dels llocs de treball oferits.  
e) Els aspirants discapacitats hauran de presentar un certificat de la Conselleria de Treball i Afers Socials o òrgans competent d'altres administracions públiques, que acredite discapacitació igual o superior al 33%, així com la seua capacitat per a dur a terme les funcions que corresponguen a les vacants oferides.  
11.2 .La falta de presentació de la documentació, dins del termini indicat, tret de casos de força major, o falsedat de documents donaran lloc a la invalidesa de les actuacions de l'aspirant i, i pel que fa a aquest, a la nul·litat subsegüent dels actes del tribunal, sense perjudici de les responsabilitats en què haja pogut incórrer.   
En aquest supòsit, el tribunal podrà proposar addicionalment la inclusió en les relacions dels aspirants aprovats un nombre igual als d'exclosos segons els criteris d'ordre de puntuació de major a menor.   
12. Nomenament de funcionaris  
Una vegada haja conclòs el procés selectiu i transcorregut el termini de presentació de la documentació, els qui l'hagueren superat seran nomenats funcionaris de carrera, mitjançant Resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i, segons la petició de destinació a la vista dels llocs vacants que li ofereixen.  
13. Tribunals  
13.1. El tribunal qualificador d'aquestes proves el nomenarà el rector, una vegada s'hagen publicat les llistes definitives d'admesos i exclosos.  
13.2. El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
13.3. Els membres del tribunal, i també els assessors hauran d'abstenir-se i podran ser recusats pels interessats quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.4. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 8.2.  
13.5. A l'efecte de comunicacions i altres incidències, el tribunal tindrà la seua seu a la Universitat Politècnica de València, Camí de Vera s/n, 46933, València.  
13.6. El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (Diari Oficial de la Generalitat Valenciana de 10 de març de 1986), per la qual es desenvolupa l'anterior decret, tenint en compte el que estableix l'article 3 de la Llei 8/1995, de 29 de desembre de Mesures Fiscals, Administratives i d'Organització de la Generalitat Valenciana.  
14. Recursos  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la sala contenciosa administrativa del tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.  
València, 8 d'octubre de 1996.- El rector de la Universitat Politècnica de València: Justo Nieto Nieto.  
ANNEX I  
Característiques del lloc ofertat  
Codi del lloc: P685  
Denominació del lloc: Titulat superior.  
Centre de destinació: Servei d'Estudis i Planificació.  
Centre de treball: Servei d'Estudis i Planificació.  
Naturalesa: Funcionari  
Sector: Administració especial  
Grup A  
Nivell complement de destinació: 17  
Complement específic: E024  
Jornada laboral: 37 hores i 30 minuts.  
- Funcions generals del lloc:  
Disseny i manteniment de bases de dades estadístiques.  
Elaboració de dades, estudis i informes de tipus estadístic.  
Suport tècnic als plans d'avaluació de la qualitat i a la seua millora.  
Programació plurianual. Planificació i avaluació econòmica de l'activitat universitària.  
Models de simulació pressupostària.  
Elaboració i seguiment d'indicadors de gestió.  
Organització i normalització administrativa.  
Participació en projectes de reenginyeria de processos de gestió  
I totes les funcions inherents a la categoria professional i al lloc de treball.  
ANNEX II  
Model de sol·licitud d'admissió  
ANNEX IV  
Programa  
1. La Constitució Espanyola de 1978. Drets i deures fonamentals. El Govern i les Corts Generals de l'Estat, composició i funcions.  
2. L'Estatut d'Autonomia de la Comunitat Valenciana. El president de la Generalitat Valenciana. Les Corts Valencianes i el Govern Valencià.  
3. La Llei Orgànica de Reforma Universitària.  
4. La Funció Pública Valenciana.  
5. La contractació administrativa. La Llei de Contractes de les Administracions Públiques.  
6. La Llei d'Hisenda Pública de la Generalitat Valenciana.  
7. La Llei de Règim Jurídic de les Administracions Públiques i del Procediment Administratiu Comú.  
8. Els Estatuts de la Universitat Politècnica de València.  
ANNEX V  
Programa  
àREA 1 ESTRUCTURA DEL SISTEMA UNIVERSITARI  
- Elements d'un sistema de finançament universitari  
- El finançament de les universitats als països desenvolupats. Anàlisi comparativa.  
- El sistema universitari espanyol.  
- El sistema universitari de la Comunitat Valenciana.  
- El finançament de les universitats públiques de la Comunitat Valenciana.  
- El finançament de les inversions en el sistema universitari de la comunitat Valenciana.  
- Pressupost de la Universitat Politècnica de València.  
- La regulació del professorat universitari.  
- La regulació del personal d'administració i serveis de la Universitat Politècnica de València.  
- Les retribucions del professorat universitari.  
- Els plans d'estudi.  
- El tercer cicle.  
- El Pla d'Ordenació Docent a la Universitat Politècnica de València.  
àREA 2 ESTADíSTICA  
- Estadística descriptiva univariable: Tipus de variables. Distribucions. Mesures de tendència central. Dispersió i forma. Distribució Normal. Aplicacions en l'àmbit de la gestió universitària.  
- Estadística inferencial: Probabilitats: tipus de mostreig. Determinació de la grandària mostral. Aplicacions.  
- Proves de decisió estadística univariable. Hipòtesis estadístiques. Proves estadístiques. Distribucions mostrals. Regió de rebuig. Interval de confiança. Aplicacions.  
- Proves estadístiques més importants: distribució binomial. Prova Khi quadrat. Distribució de les mitjanes. Distribució t de Student. Aplicacions.  
- Mesures d'associació per a variables d'interval: Correlació. Regressió lineal. Mesures d'associació.  
- Proves de decisió bivariable. Diferència entre mitjanes. Diferència entre proporcions. Khi quadrat. Proves d'hipòtesis d'associació. Coeficient de contingència. Coeficient rho de Sparman.   
- Anàlisi de variància. Aplicacions.  
- Tècniques d'anàlisi multivariable: Regressió múltiple. Anàlisi factorial. Anàlisi de conglomerats. Anàlisi de segmentació. Escalonament multidimensional. Aplicacions.  
- Control estadístic de processos.  
àREA 3. INFORMàTICA  
- Bases de dades. Oracle, MS Foxpro, MS Acces.  
- Recerca en bases de dades S.Q.L.  
- Xarxes  
- La informàtica personal.  
- La informàtica de gestió.  
- La informàtica aplicada a la gestió econòmica.  
- La informàtica aplicada a la gestió de recursos humans.  
- La informàtica aplicada a la gestió d'alumnat.  
- La informàtica aplicada a la gestió docent.  
- La informàtica aplicada al seguiment i al control d'expedients.  
àREA 4 ORGANITZACIó I GESTIó  
- La direcció estratègica.  
- La previsió.  
- La planificació  
- L'organització. Estructures organitzatives.  
- El control.  
- Selecció d'inversions.  
- Anàlisi cost-benefici.  
- El paradigma de la qualitat  
- Els plans d'Innovació Educativa a la Universitat Politècnica de València.  
- El Pla Nacional d'Avaluació de la Qualitat de les Universitats